निगम से जब्त किया सामान छुड़वाना है तो पहले यूडी टैक्स चुकाना होगा
अवैधनिर्माण के दौरान अगर नगर निगम का अतिक्रमण निरोधक दस्ता सामान जब्त कर ले जाता है तो उसे छुड़वाने के पहले बकाया नगरीय विकास कर (यूडी टैक्स) जमा करवाना होगा, तभी जब्त सामान छोड़ा जाएगा। इसके अलावा जब्त केबिन या सरस बूथ छुड़वाने के लिए भी पूर्व की बकाया राशि जमा करवा रशीद पेश करने पर ही केबिन या बूथ छोड़े जाएंगे। अवैध निर्माण करने वालों ट्रैफिक में बाधक बन रहे अवरोधकों पर पाबंदी लगाने के लिए सूरसागर उपायुक्त निसार खान ने यह सख्त कदम उठाया है। उपायुक्त ने बताया कि अवैध निर्माण करने वाले भवन मालिक ठेकेदार निगम द्वारा जब्त सामान राशि चुका छुड़वा लेते है और फिर से निर्माण चालू कर देते हैं। उपायुक्त ने बुधवार को बिना इजाजत भवन निर्माण करने पर जब्त किया सामान छुड़वाने आए लोगों के आवेदन पर इसी प्रकार की टिप्पणी अंकित की। इसके पहले तय शास्ती वसूलने के बाद सामान छोड़ने की प्रथा चली रही थी। निगम के जानकारों का कहना है कि अगर सभी जोन में इस व्यवस्था को लागू किया जाता है तो यूडी टैक्स लाइसेंस फीस की वसूली आसान हो जाएगी।
hin_Deva hin_Deva